ཀྵ་ནི་ཛཱ་ཡེ་སྭཱ་ཧཱ། ཞེས་བཟླས་ཤིང་ཕྱག་ན་རྡོ་རྗེའི་དམ་ཚིག་གི་ཕྱག་རྒྱ་བཅས་ཏེ།
སྲུང་འཁོར་ལག་ལེན་ལྟར་བྱས་ནས། ཚད་མེད་པ་བཞི་སྒྲོམ་ཞིང་། དཀོན་མཆོག་གསུམ་རྗེས་
སུ་དྲན་པས་དང་བ་བསྐྱེད་དེ་སྔར་ལྟར་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་
བྱིན་གྱིས་བརླབས་པ་དང་། བླ་ན་མེད་པའི་དངོས་གྲུབ་ཀྱི་མཆོག་བདག་ལ་སྩོལ་ཅིག རྣམ་པར་
འཚེ་བ་ཐམས་ཅད་ཞི་བར་མཛད་དུ་གསོལ། ཅེས་གསོལ་བ་གདབ་པར་བྱའོ། །
དེ་ནས་ཆོས་ཐམས་ཅད་མཉམ་པ་ཉིད་ལ་སེམས་བཞག ལྡང་བ་དང་སྣང་བའི་འདུ་ཤེས་
དང་ལྡན་པས། གཞོགས་གཡས་འོག་ཏུ་བཅུག་པ་སེངྒེའི་ཉལ་སྟབས་དང་ལྡན་པས་ཕྱག་ནརྡོ་
རྗེའི་ཕྱོགས་སུ་གུང་ཐུན་ལ་ཉལ་བར་བྱ་སྟེ། མཚན་གྱི་ཐུན་དང་བོ་དང་ཐ་མ་མི་ཉལ་བའི་སྦྱོར་
བས་བསྒྲུབ་པར་བྱའོ། །ཚུལ་འདི་ནི་ལྷའི་ཞལ་ཕྱག་ལ་སོགས་པ་དམིགས་བསལ་འགའ་ཞིག་མ་
གཏོགས་པ་གཟུངས་སྒྲུབ་སྤྱིའི་ཆོ་གའོ། །
སྒྲུབ་པ་ནི། རང་རང་གི་བྲིས་སྐུ་ལ་སོགས་པ་ཞལ་ནུབ་ཏུ་བསྟན་ནས། རྩྭའི་སྟནལ་
374

།འཕགས་པ་འོད་ཟེར་དྲི་མེད་ཀྱི་མངོན་རྟོགས་སོགས་བཞུགས་སོ། །
འདུག་སྟེ། ཞག་བདུན་སྒྲུབ་པའི་ཉིན་མཚན་ཐོག་ཐག་བཟླས་བརྗོད་བྱ་ལ། དྲག་པོའི་ལས་
འགའ་ཞིག་ལ་མར་ངོའི་ཚེ་བྱའོ། །ལས་ལ་སྦྱར་བ་ནི་སོ་སོའི་སྔགས་བརྒྱ་རྩ་བརྒྱད་ལ་སོགས་པ་
ཡུངས་དཀར་ལ་སོགས་པ་ལས་བཟླས་པས་བྲབ་ཅིང་ལག་པས་བྱབ་པ་ལ་སོགས་པ་བྱའོ། །
གཟུངས་འདིའི་ཕན་ཡོན་ནི། དེ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ཕྱིར་མི་
ལྡོག་པར་འགྱུར། ཆོས་ཐམས་ཅད་འཛིན་པ་དང་མི་འབྲལ་བར་འགྱུར། སངས་རྒྱས་བཅོམ་ལྡན་
འདས་རྣམས་དང་མི་འབྲལ་བར་འགྱུར། དེ་བཞིན་གཤེགས་པ་ལ་ལྟ་བ་དང་། བསྙེན་བཀུར་
བྱེད་པ་དང་མི་འབྲལ་བར་འགྱུར། ཆོས་ཉན་པ་དང་མི་འབྲལ་བར་འགྱུར། དགེ་འདུན་ལ་རིམ་
གྲོ་བྱེད་པ་དང་མི་འབྲལ་བར་འགྱུར། བསྐལ་བ་སྟོང་དུ་འཁོར་བའི་སྲིད་པའི་རྒྱ་མཚོ་བསྙིལ་
བར་འགྱུར། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་
རྒྱས་ཀྱི་བར་དུ་ཚེ་རབས་དྲན་པར་འགྱུར། མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་
ཆུབ་མངོན་པར་རྫོགས་པར་འཚང་རྒྱ་བར་འགྱུར་དེ་ལ་འབྱུང་བོའི་ཚོགས་ཐམས་ཅད་བསྲུང་
མ ་ མོད ་ མིན་
བར་འགྱུར། ལྷ་དང་། ཀླུ་དང་། གནོད་སྦྱིན་དང་། དྲི་ཟ་དང་། ནམ་མཁའ་ལྡིང་དང་། མིའམ་
ཅི་དང་། ལྟོ་འཕྱེ་ཆེན་པོ་དང་། མི་མ་ཡིན་པ་ཐམས་ཅད་དགའ་བར་འགྱུར། དེའི་ལུས་ནད་ཀྱིས་
མི་ཚུགས་པར་འགྱུར། ཕ་རོལ་གྱིས་གནོད་པས་འཆི་བའི་དུས་བྱེད་པར་མི་འགྱུར། ཆད་པ་
སྤངས་པ་དང་། མཚོན་ཆ་སྤངས་པ་དང་། དུག་བཅིལ་ནས་འཆི་བའི་དུས་བྱེད་པར་མི་འགྱུར།
དེ་ལ་བདུད་སྡིག་ཅན་གྱིས་གླགས་རྙེད་པར་མི་འགྱུར། བདུད་ཀྱི་རིས་ཀྱི་ལྷ་རྣམས་ཀྱིས་སྐབས་
རྙེད་པར་མི་འགྱུར་ཏེ། གང་ཡང་ཡིད་ལ་བྱས་པ་དེར་བདུད་ཀྱི་རིས་ཀྱི་ལྷ་དེ་དག་ཐམས་ཅད་
སྐྲག་ཅིང་དངང་བར་འགྱུར་ཞིང་། ཕྱོགས་བཅུར་འབྲོ་བར་འགྱུར་རོ། །གཞན་ཡང་ཕན་ཡོན་
བརྒྱད་ཐོབ་སྟེ། བྱང་ཆུབ་ཀྱི་སེམས་མི་བརྗེད་པའི་རྒྱན་དང་། ཐོས་པ་ཐམས་ཅད་ཡོངས་སུ་
375

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཆོས་ཟབ་མོ་རྣམ་པར་ངེས་པ་རྟེན་ཅིང་འབྲེལ་བར་འབྱུང་བའི་
ཚོལ་བས་མི་ངོམ་པའི་རྒྱན་དང་། ཆོས་ཟབ་མོ་རྣམ་པར་ངེས་པ་
རྒྱན་དང་། སེམས་ཅན་ཐམས་ཅད་དབང་བོའི་མཆོག་དང་མཆོག་མ་ཡིན་པ་ཤེས་པའི་རྒྱན་དང་།
ཇི་ལྟར་ཐོས་པ་དང་། ཇི་ལྟར་ཁོང་དུ་ཆུད་པའི་ཆོས་རྣམས་ཚུལ་བཞིན་སོ་སོར་རྟོག་ཅིང་དཔྱོད་
པའི་རྒྱན་དང་། སེམས་ཅན་ཐམས་ཅད་ཡོངས་སུ་སྨིན་པར་བྱ་བའི་ཕྱིར་ཆོས་ཐམས་ཅད་མི་
དམིགས་པའི་རྒྱན་དང་། རྒྱན་དེ་ཡང་སངས་རྒྱས་ཀྱི་བྱིན་གྱིས་བརླབས་ཀྱིས་ཐབས་ལ་མཁས་
པའི་རྒྱན་དང་། གཟུངས་ཐོབ་པའི་རྒྱན་ཏེ་བརྒྱད་པོ་དེ་དག་ནི་ཕན་ཡོན་གྱི་རྒྱན་དུ་གྱུར་པའོ། །
གཟུངས་འདི་རྟག་པར་རྒྱུན་དུ་ཡིད་ལ་བྱའོ། །སངས་རྒྱས་རྗེས་སུ་དྲན་པ་བསྒོམ་པར་བྱའོ།
གཟུངས་ཀྱི་གཞི་འདི་རྣམས་ཡིད་ལ་བྱས་ན། ལས་ཀྱི་སྒྲིབ་པ་ཐམས་ཅད་ཡོངས་སུ་བྱང་བར་
འགྱུར་རོ། །པདྨ་རྣམ་པར་བཀོད་པ་ཞེས་པའི་ཏིང་ངེ་འཛིན་ཀྱང་ཐོབ་བོ། །འདིར་བཟླས་བརྗོད་
ཀྱང་དཔག་ཏུ་མེད་པར་བྱའོ། །ཞེས་འབྱུང་བས་རྒྱུད་ཀྱི་ཆོ་གར་རིགས་སོ། །དེ་བཞིན་གཤེགས་
པ་ཐམས་ཅད་ཀྱི་སྙིང་བོའི་གཟུངས་ཀྱི་ཆོ་ག་ལེའུ་ཚན་གསུམ་པ་རྫོགས་སོ།། །།
ད་ནི་ཡེ་ཤེས་སྒྲོན་མའི་གཟུངས་ཀྱི་ཆོ་ག་བརྗོད་པར་བྱ་སྟེ། བསྙེན་པ་ནི་དེ་བཞིན་
གཤེགས་པའི་དཀྱིལ་འཁོར་དུ་དབང་བསྐུར་ཞིང་འདིའི་རྗེས་སུ་གནང་བ་ཐོབ་ནས་དད་པ་དང་
བྱང་ཆུབ་ཀྱི་སེམས་བསྐྱེད་པ་དང་ལྡན་པའི་སྔགས་པས་ཐོ་རངས་མལ་ནས་ལངས་ནས། ཀུ་ཤུ་
ལ་སོགས་པའི་སྟན་བདེ་བ་ལ་འདུག་སྟེ། སྙིང་གར་ཐལ་མོ་སྦྱར་ལ། སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ལ་ན་མཿསརྦ་བུདྷ་བོ་དྷི་ས་ཏྭ་ནཾ། ཞེས་པས་ཕྱག་འཚལ་ནས། ཨོྃ་བཛྲ་
ཨ་མྲྀ་ཏེ་ཧཱུཾ་ཕཊ། ཅེས་པ་ལན་བཞིས་བསང་། བདག་དང་གནས་དང་རྣལ་འབྱོར་དང་ཡོ་བྱད་
ཐམས་ཅད་བསྲུངས་ལ། དད་པ་ཆེན་པོ་བསྐྱེད་ནས། སངས་རྒྱས་དང་བྱང་ཆུབ་སེམས་དཔའ་
376

།འཕབ ད་ཟེར་དྲི་མེད་ཀྱི་མངོན་རྟོགས་སོགས་བཞུགས་སོ། །
रই
འཁོར་དང་བཅས་པ་ཐམས་ཅད་
པ་ཐམས་ཅད་ལ་བདག་ཉིད་རྣམ་པ་ཐམས་ཅད་དུ་དབུལ་བར་བགྱིའོ།
ཐུགས་རྗེ་ཆེན་པོ་དང་ལྡན་པ་ཁྱེད་རྣམས་ཀྱིས་བདག་ལ་བསྲུང་བ་དང་བསྐྱབ་པ་དང་སྤ་བར་
མཛད་དོ། །མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་གསོལ། ཅེས་བརྗོད་ནས།
ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའི་ཚོགས་ཐམས་ཅད་བདག་ལ་དགོངས་སུ་
གསོལ། ཇི་ལྟར་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་མཁྱེན་པ་དེ་ལྟར་
བདག་གིས་སྡིག་པ་ཐམས་ཅད་ནི་སོ་སོར་བཤགས་སོ། །དགེ་བ་ཐམས་ཅད་ལ་ནི་རྗེས་སུ་ཡི་
རང་ངོ་། །དགོས་པ་ཐམས་ཅད་ཀྱང་སེམས་ཅན་ཐམས་ཅད་ཀྱི་དོན་དུ་བླ་ན་མེད་པ་རྫོགས་པའི་
བྱང་ཆུབ་ཏུ་བསྔོའོ། །ཞེས་ལན་གསུམ་བརྗོད་ནས། ན་མཿསརྦ་བུདྷ་བོ་དྷི་ས་ཏྭ་ནཱཾ་ཨ་ཝི་ར་ཧཱུཾ་ཁཾ།
ཞེས་པས་དུས་གསུམ་མཉམ་པ་ཉིད་ལ་སེམས་བཞག་གོ །
::,,"
དེ་ནས་མཉམ་བཞག་ལས་ལངས་ཏེ། སངས་རྒྱས་དང་བྱང་ཆུབ་སེམས་དཔའ་ཐམས་
ཅད་ཀྱི་བྱིན་རླབས་ཀྱི་སྟོབས་དང་། བདག་གི་མོས་པ་དང་སྨོན་ལམ་དང་། བསོད་ནམས་ཀྱི་
སྟོབས་དང་། གསང་སྔགས་དང་སྙིང་བོ་དང་། ཕྱག་རྒྱ་རྣམས་ཀྱི་བདེན་པའི་སྟོབས་ཀྱིས་དེ་
བཞིན་གཤེགས་པའི་སྤྱོད་ཡུལ་ཆོས་ཀྱི་སྒོ་ཕྱེ་བ། རིན་པོ་ཆེ་བཀོད་པའི་འཁོར་གྱི་ཁྱམས་ཡེ་
ཤེས་ཀྱིས་རྣམ་པར་སྤྱད་པ། སྔོན་གྱི་སངས་རྒྱས་ཀྱི་བྱིན་རླབས་དང་། སེམས་ཅན་ཐམས་ཅད་
ཀྱིས་མངོན་པར་བསྟོད་པ། བྱང་ཆུབ་སེམས་དཔའ་ཆེན་པོའི་གནས་རྣམ་པ་ཐམས་ཅད་ཀྱི་
མཆོག་དང་ལྡན་པ་ཆོས་ཐམས་ཅད་མཉམ་པ་ཉིད་ཀྱི་རྗེས་སུ་སྤྱོད་པ་ཀུན་ནས་འོད་ཀྱི་ཁང་
བཟང་གི་ནང་ཤར་ན་རིན་པོ་ཆེ་བཀོད་པའི་སེངྒེའི་ཁྲི་བཞི་དང་གཡས་གཡོན་དུ་པདྨའི་གདན་
དུ་མ་དང་ལྡན་པ། ཕྱི་ནང་ཀུན་ཏུ་མཆོད་པའི་སྤྲིན་གྱི་ཕུང་བོ་ནམ་མཁའ་དང་མཉམ་པ་འཁོར་
བ་མ་སྟོངས་ཀྱི་བར་དུ་འཇུག་པར་འགྱུར། ན་མཿསརྦ་བུདྷ་བོ་དྷི་ས་ཏྭ་ནཱཾ། སརྦ་ཨུད་ག་ཏེ་སྥ་ར་
377

།བོ་དོང་པཎ་ཆེན་གྱི་གསུང་འབུམ་ཆེན་མོ།
ཎ་ཨི་མཻ་ག་ག་ན་ཁཾ་སྭཱ་ཧཱ། ཞེས་ལན་བརྒྱད་བརྗོད་ནས། ཨོཾ་ཛི་ན་ཛིཀ་ཞེས་པ་ལན་ཉེར་གཅིག་
བརྗོད་ཅིང་། བདེ་བར་གཤེགས་སོ་བཅོམ་ལྡན་འདས། །ཚུར་གཤེགས་འདིར་ནི་བཞུགས་སུ་
གསོལ། །བདག་གི་མཆོད་ཡོན་བཞེས་ནས་ཀྱང་། །འདི་ཉིད་དུ་ནི་བཞུགས་སུ་གསོལ། །ཨོཾ་
སརྦ་ཏ་ཐཱ་ག་ཏ། པདྨ་ཀ་མ་ལ་ནྟཾ། གན་དྷེ། དྷུ་པེ། པུཥྤ། ནཻ་ཝི་ཏྱེ། ཨཱ་ལོ་ཀེ་ཧ་ར་ཧ་ར་པཱུ་ཛི་
ཏེ་སྭཱ་ཧྭ། ཞེས་མཆོད་ནས། ཨོཾ་ཛི་ན་ཛིཀ་སརྦ་ཏ་ཐཱ་ག་ཏ། ཨ་བྷི་ཥཀ་ཏྭ་ས་མ་ཡ་ཤྲྰི་ཡེ་སྭ་ཧྭ།
ཞེས་པས་དབང་བསྐར། བདག་དང་འགྲོ་ལ་ཐུགས་བརྩེའི་ཕྱིར། །ཉིད་ཀྱི་རྫུ་འཕྲུལ་མཐུ་ཡིས་
ནི། །ཇི་སྲིད་མཆོད་པ་བདག་བགྱིད་པ། །དེ་སྲིད་བཅོམ་ལྡན་བཞུགས་སུ་གསོལ། །ཨོཾ་བཛྲ་ཨ་
ས་ན་སྭཱ་ཧཱ། ཞེས་པའི་སྔགས་རྒྱས་གདན་ལ་བཞུགས་སུ་གསོལ་ནས། དེར་ཁྲི་བཞི་ལ་བཅོམ་
ལྡན་འདས་ཡེ་ཤེས་སྒྲོན་མ་དང་གསེར་གྱི་འོད་ཚོགས་དང་། བདེན་པ་གསུང་བ་དང་། འཇིགས་
སྒྲོག་རྒྱལ་བོ་རྣམས་གསེར་མདོག་ངུར་སྨྲིག་མནབས་པ་ཆོས་འཆད་ཀྱི་ཕྱག་རྒྱ་ཅན་དཀྱིལ་ཀྲུང་
མཛད་པ། གཡས་གཡོན་དུ་ཀུན་ཏུ་བཟང་བོ་དང་། འཇམ་དཔལ་དང་། གཟུངས་ཀྱི་རྒྱལ་བོ་
དང་། ཕྱག་ན་རྡོ་རྗེ། མདུན་ན་ལྷའི་བུ་ཟླ་བ་དང་ཉི་མ་འདུག་པར་གྱུར། དེ་ནས། གཙང་ཞིང་
གཙང་མ་ལས་བྱུང་བའི། །ལྷ་རྫས་དབང་བོའི་དྲི་འདི་དག །བདག་གིས་གུས་པས་འབུལ་ལགས་
ཀྱིས། །བཞེས་ནས་བདག་ལ་དགྱེས་པར་མཛོད། །ཨཱ་ཧ་ར་ཨཱ་ཧ་ར། སརྦ་བིདྱ་དྷཱ་རི། པཱུ་ཛི་ཏེ་སྭཱ་
ཧྭ། ཞེས་པའི་སྔགས་རྒྱས་དྲི་ཆབ་དབུལ་བར་བྱའོ། །གཙང་ཞིང་གཙང་མར་སྐྱེས་པ་ཡི། །ལྷ་
རྫས་ཀྱི་ནི་མེ་ཏོག་འདི། །བདག་གིས་དད་པས་འབུལ་ལགས་ཀྱིས། །བཞེས་ནས་བདག་ལ་
དགྱེས་པར་མཛོད། །ཨཱ་ཧ་ར་ཞེས་པའི་སྔགས་རྒྱས་མེ་ཏོག་དབུལ་བར་བྱའོ། །དྲི་ཡིས་རྒྱས་པའི་
ལྷ་ཡིས་རྫས། །ནགས་ཚལ་བཅུད་ནི་ཡིད་འོང་འདི། །བདག་གིས་དད་པས་འབུལ་ལགས་ཀྱིས། །
བདུག་སྤོས་འདི་ནི་བཞེས་སུ་གསོལ། །ཨཱ་ཧ་ར་ཞེས་སོགས་ཀྱི་སྔགས་རྒྱས་བདུག་སྤོས་དབུལ་
378

༄༅། །འཕགས་པ་འོད་
་སོགས་བཞུགས་སོ།
འདོ
བར་བྱའོ། །སྨན་རྣམས་བཅུད་ནི་ཡི་གར་འོང་། །སྔགས་ཀྱི་ཞལ་ཟས་བཤོས་འདི་དག །བདག་
གིས་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཨཱ་ཧ་ར་ཞེས་
སོགས་ཀྱི་སྔགས་རྒྱས་ལྷ་བཤོས་རྣམས་འབུལ་བར་བྱའོ། །གདོན་རྣམས་འཇོམས་ཤིང་བཀྲ་ཤིས་
ལྷ། །དགེ་ཞིང་མུན་པ་རྣམ་སེལ་འདི། །བདག་གིས་དད་པས་འབུལ་ལགས་ཀྱིས། །མར་མེ་འདི་
ནི་བཞེས་སུ་གསོལ། །ཨཱ་ལོ་ཀ་ཡ། ཨཱ་ལོ་ཀ་ཡ། སརྦ་བིདྱ་དྷ་རི་པཱུ་ཛི་ཏེ་སྭཱ་ཧཱ། ཞེས་པའི་སྔགས་
རྒྱས་མར་མེ་གུས་པས་དབུལ་བར་བྱའོ། །དེ་ནས། དེ་ལས་གཞན་ཡང་མཆོད་པའི་ཚོགས། །རོལ་
མོ་དབྱངས་སྙན་ཡིད་འོང་ལྡན། །སེམས་ཅན་སྡུག་བསྔལ་ཚིམ་བྱེད་པའི། །སྤྲིན་རྣམས་སོ་སོར་
གནས་གྱུར་ཅིག །དམ་ཆོས་དཀོན་མཆོག་ཐམས་ཅད་དང་། །མཆོད་རྟེན་རྣམས་དང་སྐུ་
གཟུགས་ལ། །རིན་ཆེན་མེ་ཏོག་ལ་སོགས་ཆར། །རྒྱུན་མི་འཆད་པར་འབབ་པར་ཤོག །ཇི་
འཇམ་དབྱངས་ལ་སོགས་པས། །རྒྱལ་བ་རྣམས་ལ་མཆོད་མཛད་པ། །དེ་བཞིན་བདག་གིས་དེ་
བཞིན་གཤེགས། །མགོན་པོ་སྲས་དང་བཅས་རྣམས་མཆོད། །ཡོན་ཏན་རྒྱ་མཚོ་རྣམས་ལ་བདག །
བསྟོད་དབྱངས་ཡན་ལག་རྒྱ་མཚོས་བསྟོད། །བསྟོད་དབྱངས་སྙན་སྤྲིནདེ་དག་ལ། །ངེས་པར་
ཀུན་ཏུ་འབྱུང་གྱུར་ཅིག །དེ་ནས་པུས་བཙུགས་ཐལ་མོ་སྦྱར་ནས། དཀོན་མཆོག་གསུམ་ལ་
བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །དགེ་བ་ཀུན་ལ་རྗེས་ཡི་རང་། །ཆོས་
ཀྱི་འཁོར་ལོ་བསྐོར་དུ་གསོལ། །མྱ་ངན་མི་འདའ་གསོལ་བ་འདེབས། །དགེ་བས་འགྲོ་ཀུན་
སངས་རྒྱས་ཤོག །ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་
ཅད་བདག་ལ་དགོངས་སུ་གསོལ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་
དག་པར་རྫོགས་པའི་སངས་རྒྱས་རྟ་ཅང་ཤེས་ལྟ་བུ་གླང་བོ་ཆེན་པོ་བྱ་བ་བྱས་ཤིང་བྱེད་པ་བྱས་
པ་ཁུར་བོར་བ། བདག་གི་དོན་རྗེས་སུ་ཐོབ་པ། སྲིད་པ་ཀུན་ཏུ་སྦྱོར་བ་ཡོངས་སུ་ཟད་པ། ཡང་
379

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དག་པའི་བཀའ་ལེགས་པར་རྣམ་པར་གྲོལ་བའི་ཐུགས། ལེགས་པར་རྣམ་པར་གྲོལ་བའི་ཤེས་
རབ་ཅན་དེ་དག་གིས། སེམས་ཅན་ཐམས་ཅད་ཀྱི་དོན་གྱི་ཕྱིར་དང་། སེམས་ཅན་ཐམས་ཅད་ལ་
ཕན་པར་བྱ་བའི་ཕྱིར་དང་། གྲོལ་བར་བྱ་བའི་ཕྱིར་དང་། ནད་མེད་པར་བྱ་བའི་ཕྱིར་དང་། མུ་གེ་
མེད་པར་བྱ་བའི་ཕྱིར་དང་། བླ་ན་མེད་པའི་བྱང་ཆུབ་ཀྱི་ཆོས་རྣམས་ཡོངས་སུ་རྫོགས་པར་བྱ་
བའི་ཕྱིར་དུ། གསོ་སྦྱོང་ངེས་པར་མཛད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་
དུས་འདི་ནས་བཟུང་སྟེ་སང་ཉི་མ་མ་ཤར་གྱི་བར་དུ་གསོ་སྦྱོང་ངེས་པར་བླང་བར་བགྱིའོ། །
དེང་ནས་སྲོག་གཅོད་མི་བྱ་ཞིང་། །གཞན་གྱི་ནོར་ཡང་བླང་མི་བྱ། །འཁྲིག་པའི་ཆོས་ཀྱང་
མི་བྱཞིང་། །རྫུན་གྱི་ཚིག་ཀྱང་མི་སྨྲ་འོ། །སྐྱོན་ནི་མང་བོ་ཉེར་བསྟེན་པས། །ཆང་ནི་ཡོངས་སུ་
སྤང་བར་བྱ། །ཁྲི་སྟན་མཐོན་པོ་མི་བྱ་ཞིང་། །དེ་བཞིན་དུས་མ་ཡིན་པའི་ཟས། །དྲི་དང་ཕྲེང་བ་
དང་ནི་རྒྱན། །གར་དང་གླུ་སོགས་སྤང་བར་བྱ། །ཇི་ལྟར་དགྲ་བཅོམ་རྟག་ཏུ་ནི། །སྲོག་གཅོད་ལ་
སོགས་མི་བྱེད་ལྟར། །དེ་བཞིན་སྲོག་གཅོད་ལ་སོགས་སྤང་། །བླ་མེད་བྱང་ཆུབ་མྱུར་ཐོབ་ཤོག །
ཅེས་བརྗོད་དོ། །
ར་ཅིག་སྙམ་
དེ་ནས་སྡུག་བསྔལ་གྱིས་ཉམས་ཐག་པའི་སེམས་ཅན་རྣམས་ལ་དམིགས་ནས།